Repeat – The Best of Jethro Tull – Vol II
Repeat – The Best of Jethro Tull – Vol II, აგრეთვე ცნობილი როგორც Repeat: The Best of Jethro Tull, Vol. 2 ან Repeat: The Best of Jethro Tull - Vol II — ბრიტანული პროგრესული როკ-ჯგუფ ჯეთრო ტალის კომპილაციური ალბომი, გამოცემული 1977 წელს. მასში შეტანილია 1969-1975 წლებში ჯგუფის მიერ ჩაწერილი სიმღერები. ალბომი გამოსცა ლეიბლმა Chrysalis Records. ეს არის M.U. – The Best of Jethro Tull-ის გაგრძელება. ალბომში, გარდა სხვა სიმღერებისა, შეტანილია მანამდე გამოუცემელი „Glory Row“.